Michel Marie Jacques Dubost

**Michel Marie Jacques Dubost**, C.I.M. (født 1942) er en fransk ordensgeistlig og emeritert katolsk biskop av Evry-Corbeil-Essonnes i Frankrike.
## Liv og virke
### Prest
Michel Marie Jacques Dubost sluttet seg til eudistenes orden og ble ordinert til prest den 25. mai 1967. Han studerte filosofi og teologi ved Institut Catholique de Paris. Deretter ble han utdannet ved Institut des hautes études de défense Nationale (IHEDN) i Paris.

Han var sogneprest ved *Notre-Dame-de-Bercy* og kapellan ved *Saint-Jean-de-Béthune-*skolen i Versailles, deretter ved høyskolene og videregående skoler i Versailles til 1975. Han ble deretter involvert i den katolske komité mot sult og for utvikling (*Comité catholique contre la faim et pour le development*, CCFD – Terre Solidaire). Han var generalsekretær for FOCS (*Foreningen for organisasjoner innen sosial kommunikasjon*) fra 1976 til 1982 og direktør for sjelesørgere innen offentlig utdanning innen erkebispedømmet Paris fra 1982 til 1988, og sogneprest i *Saint-Jacques-du-Haut-Pas* i Paris fra 1983 til 1989.

### Militærbiskop
Pave Johannes Paul II utnevnte ham til militærbiskop for Frankrike og titulærbiskop av *Oëa* den 9. august 1989. Han ble ordinert til biskop av biskopen av Coutances, Jacques Fihey, den 8. september samme år; medkonsekratorer var Armand François M. Le Bourgeois C.I.M., emeritert biskop av Autun, og Daniel-Joseph-Louis-Marie Pézeril, hjelpebiskop i erkebispedømmet  Paris.
### Biskop av Evry-Corbeil-Essonnes
Han ble den 15. april 2000 utnevnt til biskop av Evry-Corbeil-Essonnes og innsatt i embetet den 12. mai samme år.

Pave Frans innvilget hans aldersrelaterte avskjedsøknas den 1. august 2017.

### Etter emeritering
Michel Dubost ble kjent for sitt engasjement i kristen-jødisk dialog i Frankrike. Han var også medlem av koordineringen av bispekonferanser for Det hellige land, president for rådet for interreligiøse forhold innen Den franske bispekonferanse og medlem av Det pavelige råd for interreligiøs dialog.

Kardinal Fernando Filoni, prefekt for Kongregasjonen for folkenes evangelisering, utnevnte biskop Dubost til direktør for de pavelige misjonsselskaper i Frankrike for fem år (2018–2023) 19. april 2018.

Den 24. juni 2019 utnevnte pave Frans Dubost til apostolisk administrator *sede plena* av erkebispedømmet Lyon, og suspenderte dermed kardinal Philippe Barbarins jurisdiksjon der med umiddelbar virkning. Etter at pave Frans godtok kardinal Barbarins avgang den 6. mars 2020, fungerte Dubost som apostolisk administrator *sede vacante* frem til innsettelsen av den nye erkebiskopen, Olivier de Germay, den 20. desember 2020. 

Fra 7. april 2021 til 6. februar 2022 fungerte Dubost som apostolisk administrator av Cayenne.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Biskop Marie-Prosper-Adolphe de Bonfils (1841-1912) *1898
* Kardinal Louis-Ernest Dubois (1856-1929) *1901
* Kardinal Pierre-Marie Gerlier (1880-1965) *1929
* Biskop Michel-Louis Vial (1906-1995) *1961
* Biskop Jacques Louis Marie Joseph Fihey (1931-2017) *1977
* Biskop *Michel Marie Jacques Dubost* (1942-) *1989

## Referanser